**DUOMENŲ TEIKIMO SUTARTIS**

2016 m. d.Nr.

Vilnius

*Įstaigos ar institucijos pavadinimas*, atstovaujama *(įgalioto asmens pareigos, vardas, pavardė)*, veikiančio pagal *(atstovavimo pagrindas)*, ir

**Valstybės tarnybos departamentas** (toliau – VTD), atstovaujamas direktoriaus Osvaldo Šarmavičiaus, veikiančio pagal Valstybės tarnybos departamento nuostatus, patvirtintus Lietuvos Respublikos Vyriausybės 2012 m. spalio 31 d. nutarimu Nr. 1323 „Dėl Valstybės tarnybos departamento prie Lietuvos Respublikos vidaus reikalų ministerijos statuso ir pavadinimo pakeitimo, Valstybės tarnybos departamento nuostatų, Personalo valdymo komisijos sudėties ir Personalo valdymo komisijos nuostatų patvirtinimo“, duomenų valdytojo identifikavimo kodas Valstybinės duomenų apsaugos inspekcijos Asmens duomenų valdytojų valstybės registre – P2556,

toliau kartu vadinami Šalimis, o kiekvienas atskirai Šalimi, sudarė šią Duomenų teikimo sutartį (toliau – Sutartis):

**I. SUTARTYJE VARTOJAMOS SĄVOKOS**

1. Sutartyje vartojamos sąvokos atitinka sąvokas, vartojamas Lietuvos Respublikos asmens duomenų teisinės apsaugos įstatyme.

**II. SUTARTIES DALYKAS**

2. (*Nurodomas Sutarties dalykas, pvz.)* Sutartimi VTD įsipareigoja *(Įstaigos ar institucijos pavadinimas)* neatlygintinai Sutartyje ir Sutarties priede – „Duomenų teikimo sąlygų aprašas“ (toliau – Sutarties priedas) nurodytu tikslu, sąlygomis ir tvarka teikti Valstybės tarnautojų registro (toliau – VATARAS) ir Valstybės tarnybos valdymo informacinės sistemos (toliau – VATIS) *(Įstaigos ar institucijos pavadinimas)* valstybės tarnautojų ir darbuotojų, dirbančių pagal darbo sutartį, duomenis, nurodytus Sutarties priedo 5 punkte (toliau – duomenys).

### III. DUOMENŲ TEIKIMO IR GAVIMO TEISINIS PAGRINDAS

3. VTD teikia duomenis vadovaudamasis (*nurodomi teisės aktai, pvz*.):

3.1. Lietuvos Respublikos valstybės informacinių išteklių valdymo įstatymo 27 straipsnio 8 dalimi, 35 straipsnio 3 dalimi;

3.2. Lietuvos Respublikos asmens duomenų teisinės apsaugos įstatymo 5 straipsnio 1 dalies 5 punktu, 6 straipsniu, 7 straipsnio 3 dalies 3 punktu;

3.3. Valstybės tarnautojų registro nuostatais, patvirtintais Lietuvos Respublikos Vyriausybės 2002 m. rugpjūčio 10 d. nutarimu Nr. 1255 „Dėl Valstybės tarnautojų registro nuostatų patvirtinimo“, (toliau – Registro nuostatai), įskaitant, bet neapsiribojant, Registro nuostatų 39 ir 47 punktais bei 41.1 papunkčiu;

3.4. Valstybės tarnybos valdymo informacinės sistemos nuostatais, patvirtintais Valstybės tarnybos departamento prie Lietuvos Respublikos vidaus reikalų ministerijos direktoriaus 2007 m. sausio 8 d. įsakymu Nr. 27V–8 „Dėl Valstybės tarnybos valdymo informacinės sistemos nuostatų ir Valstybės tarnybos valdymo informacinės sistemos duomenų saugos nuostatų patvirtinimo“, (toliau – VATIS nuostatai), įskaitant, bet neapsiribojant, VATIS nuostatų 9.1, 14.7 papunkčiais ir 23, 26  punktais;

4. *(Įstaigos ar institucijos pavadinimas)* gauna duomenis vadovaudamasi (*nurodomi teisės aktai, pvz*.):

4.1. Lietuvos Respublikos valstybės informacinių išteklių valdymo įstatymo 27 straipsnio 8 dalimi, 35 straipsnio 3 dalimi;

4.2. Lietuvos Respublikos asmens duomenų teisinės apsaugos įstatymo 5 straipsnio 1 dalies 5 punktu, 6 straipsniu, 7 straipsnio 3 dalies 3 punktu;

4.3. Registro nuostatų 42 punktu;

4.4. VATIS nuostatų 7 punktu.

4.5. *(Duomenų gavėjo registro ar (ir) informacinės sistemos nuostatų punktai).*

5. Pasikeitus Sutarties 3 ir 4 punktuose nurodytiems teisės aktams arba duomenų teikimo ar gavimo teisinius pagrindus įtvirtinus kituose teisės aktuose, taikomos aktualios atitinkamų teisės aktų nuostatos.

### IV. DUOMENŲ TEIKIMO IR NAUDOJIMO TIKSLAS

6. (*Nurodomas duomenų teikimo ir naudojimo tikslas, pvz.)* Duomenys teikiami ir naudojami VATARAS ir VATIS tvarkomų *(Įstaigos ar institucijos pavadinimas)* valstybės tarnautojų ir darbuotojų, dirbančių pagal darbo sutartį, personalo duomenų sinchronizavimui su *(Duomenų gavėjo informacinės sistemos pavadinimas)*.

**V. DUOMENŲ TEIKIMO TVARKA IR ŠALTINIS** *(skyriaus nuostatos pagal poreikį gali būti tikslinamas)*

7. Duomenų, įskaitant asmens duomenis, teikimo būdas bei apimtis nustatyti Sutarties priede.

8. VTD teikia Sutarties priedo 5 punkte nurodytus duomenis iš VATARAS ir VATIS. Minėti duomenys automatiškai įrašomi į *(Duomenų gavėjo informacinės sistemos pavadinimas)*.

9. VTD įsipareigoja apie bet kokį teiktų pagal Sutartį duomenų pakeitimą, įvykusį dėl jo kaltės ar per klaidą, pranešti *(nurodomas Įstaigos ar institucijos pavadinimas ir pranešimo būdas)* nedelsiant, bet ne vėliau kaip kitą darbo dieną nuo pakeitimo atsiradimo ar tokių klaidų nustatymo momento.

10. VTD turi teisę sustabdyti duomenų teikimą ir apie tai privalo nedelsdamas raštu informuoti *(Įstaigos ar institucijos pavadinimas)*, jei užfiksuojama ar pagrįstai įtariama grėsmė teikiamų duomenų saugumui ir (arba) patikimumui.

11. VTD privalo pranešti (raštu arba elektroniniu paštu) *(nurodomas Įstaigos ar institucijos pavadinimas ir elektroninio pašto adresas)* apie pateiktus pagal šią Sutartį neteisingus, netikslius, neišsamius duomenis per 1 (vieną) darbo dieną nuo netikslumų ar klaidų nustatymo dienos. *(Įstaigos ar institucijos pavadinimas)*, gavusi šį pranešimą, privalo ne vėliau kaip per 5 (penkias) darbo dienas patikrinti gautą informaciją ir ištaisyti ar patikslinti duomenis VATARE ir VATYJE. Jeigu *(Įstaigos ar institucijos pavadinimas)* nustato, kad VTD pateikta informacija apie netikslumus ar klaidas nepasitvirtino, *(Įstaigos ar institucijos pavadinimas)* apie tai informuoja VTD raštu.

12. *(Įstaigos ar institucijos pavadinimas)*, pastebėjusi VTD perduotų duomenų netikslumus ar klaidas, privalo per 1 (vieną) darbo dieną nuo netikslumų ar klaidų nustatymo dienos pranešti (raštu arba elektroniniu paštu) apie tai VTD *(nurodomas elektroninio pašto adresas)* ir per 5 (penkias) darbo dienas ištaisyti ar patikslinti duomenis VATARE ir VATYJE.

### VI. DUOMENŲ NAUDOJIMO TVARKA

13. Šalys užtikrina, kad gauti duomenys bus naudojami, vadovaujantis Lietuvos Respublikos asmens duomenų teisinės apsaugos įstatymu bei kitais teisės aktais ir Sutartyje nurodytu tikslu.

14. Šalys įsipareigoja neatskleisti ir nesuteikti kitokios galimybės tretiesiems asmenims bet kokia forma susipažinti su pagal Sutartį gautais duomenimis, jei kitaip nenustato Sutartis ar Lietuvos Respublikos įstatymai ir kiti teisės aktai.

15. Šalys įsipareigoja užtikrinti tinkamą perduodamų ir gautų duomenų apsaugą savo lėšomis ir priemonėmis.

**VII. DUOMENŲ SAUGA**

16. VTD užtikrina duomenų saugos priemones, nustatytas:

16.1. Bendrųjų elektroninės informacijos saugos reikalavimų apraše, patvirtintame Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Valstybės informacinių sistemų, registrų ir kitų informacinių sistemų klasifikavimo ir elektroninės informacijos svarbos nustatymo gairių aprašo patvirtinimo“ (toliau – Bendrųjų elektroninės informacijos saugos reikalavimų aprašas);

16.2. Registro nuostatų51–55 punktuose;

16.3. VATIS nuostatų 30–34 punktuose;

16.4. Valstybės tarnautojų registro ir Valstybės tarnybos valdymo informacinės sistemos duomenų saugos nuostatuose, patvirtintuose Valstybės tarnybos departamento direktoriaus 2015 m. gruodžio 30 d. įsakymu Nr. 27V-157 „DėlValstybės tarnautojų registro ir Valstybės tarnybos valdymo informacinės sistemos duomenų saugos nuostatų patvirtinimo“.

17. *(Įstaigos ar institucijos pavadinimas)* užtikrina duomenų saugos priemones, nustatytas:

17.1. Bendrųjų elektroninės informacijos saugos reikalavimų apraše; 17.2.. *(Nurodomi duomenų gavėjo registro ir (ar) informacinės sistemos nuostatų atitinkami punktai ir duomenų saugos nuostatai)*

18. Pasikeitus Sutarties 16 ir 17 punktuose nurodytiems teisės aktams arba juose nurodytas duomenų saugos priemones nustačius kituose teisės aktuose, taikomos aktualios atitinkamų teisės aktų nuostatos.

### VIII. ŠALIŲ ATSAKOMYBĖ IR GINČŲ SPRENDIMO TVARKA

19. Už šios Sutarties įsipareigojimų nevykdymą arba netinkamą vykdymą Šalys atsako Lietuvos Respublikos įstatymų nustatyta tvarka.

20. Ginčus, kylančius dėl Sutarties vykdymo, Šalys sprendžia derybų būdu. Nepavykus per 30  (trisdešimt) kalendorinių dienų susitarti derybų būdu, ginčai sprendžiami Lietuvos Respublikos įstatymų nustatyta tvarka.

21. Nei viena iš Šalių neatsako už Sutarties nevykdymą ar netinkamą vykdymą, jeigu įrodo, kad toks nevykdymas ar netinkamas vykdymas buvo sąlygotas nenugalimos jėgos (*force majeure*) aplinkybių. Nenugalimos jėgos (*force majeure*) aplinkybės suprantamos taip, kaip jos apibrėžtos Lietuvos Respublikos civilinio kodekso 6.212 straipsnyje. Dėl atleidimo nuo atsakomybės esant nenugalimos jėgos aplinkybėms Šalys vadovaujasi Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

22. Sutarties Šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsdama, ne vėliau kaip per 3 (tris) darbo dienas nuo aplinkybių atsiradimo ar paaiškėjimo, raštu informuoti kitą Sutarties Šalį.

### IX. SUTARTIES GALIOJIMAS

23. Sutartis įsigalioja nuo jos pasirašymo dienos.

24. Sutartis sudaryta neterminuotam laikotarpiui.

25. Sutartis netenka galios:

25.1. kai Sutarties Šalys susitaria raštu nutraukti Sutartį nuo susitarime nustatytos datos;

25.2. kai Sutarties Šalis nutraukia Sutartį vienašališkai Sutarties 26 punkte nustatyta tvarka;

25.3. kai viena iš Šalių netenka teisės tvarkyti duomenis.

26. Sutartis gali būti nutraukta vienašališkai:

26.1. kai viena iš Šalių nesilaiko Sutarties sąlygų – Šalis, inicijuojanti Sutarties nutraukimą kitai Sutarties Šaliai raštu išsiunčia pranešimą, informuojantį apie Sutarties nutraukimą bei Sutarties nutraukimo priežastis. Laikoma, kad Sutartis nutraukta po 10 (dešimties) darbo dienų nuo minėto pranešimo gavimo dienos;

26.2. nesant Šalių kaltės – Šalis, inicijuojanti Sutarties nutraukimą kitai Sutarties Šaliai raštu išsiunčia pranešimą, informuojantį apie Sutarties nutraukimą bei Sutarties nutraukimo priežastis. Laikoma, kad Sutartis nutraukta po 20 (dvidešimties) darbo dienų nuo minėto pranešimo gavimo dienos.

27. Sutartis be atskiro Šalių rašytinio susitarimo, pranešimo ar kito dokumento tampa negaliojanti tą dieną, kai viena iš Šalių netenka teisės tvarkyti duomenis.

### X. KITOS SĄLYGOS

28. Nė viena Šalis neturi teisės pavesti šią Sutartį vykdyti tretiesiems asmenims, išskyrus, jei tai būtina imantis priemonių užtikrinti duomenų saugą bei tinkamą duomenų perdavimo, saugojimo sistemų priežiūrą bei palaikymą.

29. Bet kokie Sutarties pakeitimai ar patikslinimai, susiję su vienos iš Šalių teisiniu statusu, pavadinimu, adresu ar kitais rekvizitais, pranešami kitai Šaliai raštu per 10 (dešimt) darbo dienų nuo pakeitimo ar patikslinimo dienos, išskyrus atvejus, kai apie tokius pakeitimus įstatymų nustatyta tvarka buvo paskelbta viešai.

30. Sutartis keičiama, tikslinama ir pildoma tik raštišku abiejų Šalių pasirašytų ir abiejų Šalių antspaudais patvirtintu susitarimu, išskyrus Sutarties 29 punkte nustatytą išimtį. Susitarimas nuo jo tinkamo įforminimo dienos tampa neatskiriama Sutarties dalimi. Susitarimas, įformintas nesilaikant nustatytų reikalavimų, laikomas nesudarytu.

31. Šalių tarpusavio santykiai, neaptarti Sutartyje, reguliuojami Lietuvos Respublikos teisės aktų nustatyta tvarka.

32. Sutartis sudaryta 2 (dviem) vienodą teisinę galią turinčiais egzemplioriais, po 1 (vieną) egzempliorių kiekvienai Šaliai.

33. Sutarties neatskiriama dalis yra priedas – Duomenų teikimo sąlygų aprašas.

### XI. ŠALIŲ REKVIZITAI

|  |  |  |  |  |  |
| --- | --- | --- | --- | --- | --- |
| *(įstaigos ar institucijos pavadinimas)*  *(Adresas)*  Įstaigos kodas xxxxxxxxx  Telefonas: (8 x) xxx xxxx  Faksas: (8 x) xxx xxxx  el. paštas paštas@paštas.lt  Duomenys kaupiami ir saugomi Juridinių asmenų registre  *(įgalioto asmens pareigos)*  A. V.  \_\_\_\_\_\_\_\_\_\_\_\_\_\_\_\_\_\_\_  *(įgalioto asmens vardas, pavardė)* | **Valstybės tarnybos departamentas**  Labdarių g. 8, LT-01120 Vilnius  Įstaigos kodas 188784211  Telefonas (8 5) 205 4853  Faksas (8 5) 205 4864  el. paštas info@vtd.lt  Duomenys kaupiami ir saugomi Juridinių asmenų registre  Direktorius    A. V.  \_\_\_\_\_\_\_\_\_\_\_\_\_\_\_\_\_\_\_\_  Osvaldas Šarmavičius | |  |  | |
|  | |  | | | \_\_\_\_\_\_\_\_\_\_\_\_\_\_\_\_\_\_\_\_ A.V. \_\_\_\_\_\_\_\_\_\_\_\_\_\_\_\_\_\_\_\_ A.V. | |